**Judetul Arges**

**Consiliul Local al Municipiului Curtea de Arges**

**PROCES VERBAL**

Incheiat in sedinta ordinara a Consiliului Local

 din data de 14 septembrie 2022

La sedinta ordinara din data de 14 septembrie 2022, ora 15,00, convocata in baza Dispozitiei Primarului nr. 556/07.09.2022, au fost prezenti urmatorii consilieri locali: Andrei Ionuț, Badea Florian, Bădescu Nicolae Răzvan, Bucur Ovidiu Dumitru, Deaconu Marius, Dumitrache Ștefan, Georgescu Doru, Lica Emanoil Gheorghe, Marina Ionuț Bogdănel, Marinescu Ion Mădălin, Mitrofan Cristian, Moisescu Marius Octavian, Nicodim Mihai, Petrescu Daniel, Popescu Marius Viorel, Răduțu Babeț Ana, Stancu Alexandra-Loredana, Șerban Ion, Tița Nicolae Cătalin. (19)

Domnul Deaconu Marius a participat la sedinta si la vot folosind linkul de acces generat de aplicatia Zoom.

Nu au fost consilieri absenti.

Președinta de ședință, doamna Stancu Alexandra Loredana prezinta ordinea de zi care cuprinde:

**1.** **PROIECT DE HOTARARE** pentru alegerea președintelui de ședință

*- prezinta dl. Primar*

**2.** **PROIECT DE HOTARARE** pentru conferirea unei Diplome de recunoștință

*- prezinta dl. Primar*

**3.** Aprobarea procesului verbal incheiat in sedinta extraordinara convocata de indata in data de 18.08.2022.

**4. PROIECT DE HOTARARE** privind completarea Anexei la H.C.L. nr. 45/2022 pentru aprobarea Regulamentului de organizare și funcționare a Primăriei Municipiului Curtea de Argeș

*- prezinta dl. Primar*

**5. PROIECT DE HOTARARE** privind trecerea imobilelor care alcătuiesc Ansamblul Feudal Curtea Domnească din domeniul privat al municipiului Curtea de Argeș în domeniul public al acestuia precum și completarea anexei la H.C.L. nr. 71/1999 pentru aprobarea Inventarului bunurilor care alcătuiesc domeniul public al municipiului Curtea de Argeș

*- prezinta dl. Primar*

**6. PROIECT DE HOTARARE** privind aprobarea închirierii Stadionului Municipal Curtea de Argeș

*- prezinta dl. Primar*

**7. PROIECT DE HOTARARE** privind încredințarea administrării unor bunuri aparținând domeniului public al municipiului Curtea de Argeș către Serviciul Public Piețe, Târguri și Oboare Curtea de Argeș (SPPTO)

*- prezinta dl. Primar*

**8. PROIECT DE HOTARARE** privind modificarea Anexei la Hotărârea Consiliului Local nr. 72/2018 pentru aprobarea Metodologiei de evaluare a activelor fixe corporale înregistrate/neînregistrate în domeniul public al municipiului Curtea de Argeș

*- prezinta dl. Primar*

**9.** **PROIECT DE HOTARARE** privind introducerea în domeniul privat al municipiului Curtea de Argeș a unor bunuri imobile, completarea anexei la Hotărârea Consiliului Local nr. 52/2013 pentru aprobarea Inventarului bunurilor imobile ce aparțin domeniului privat al municipiului Curtea de Argeș și abrogarea Hotărârii Consiliului Local nr. 70/2021

*- prezinta dl. Primar*

**10. PROIECT DE HOTARARE** privind aprobarea Planului Urbanistic Zonal şi a Regulamentului local de urbanism aferent pentru schimbare destinatie si reglementari urbanistice in vederea realizarii investitiei ”AMENAJARE PĂSTRĂVĂRIE”, situată în Pct. “Valea Danului”, Municipiul Curtea de Arges, Judetul Arges

*- prezinta dl. Primar*

**11. PROIECT DE HOTARARE** pentru aprobarea indicatorilor tehnico-economici ai investiției„Construire creșă pentru 4 grupe de copii, în municipiul Curtea de Argeș, județul Argeș”

*- prezinta dl. Primar*

**12. PROIECT DE HOTARARE** privind aprobarea indicatorilor tehnico-economici ai investiției „Construire grădinița cu program prelungit pentru cinci săli de grupă, în Municipiul Curtea de Argeș, jud. Argeș”

*- prezinta dl. Primar*

**13. PROIECT DE HOTARARE** pentru desemnarea reprezentanților consiliului local în vederea constituirii comisiilor de evaluare a probei de interviu la concursul pentru ocuparea funcțiilor de director și director adjunct din cadrul unităților de învățământ preuniversitar de stat, sesiunea iunie-octombrie 2022

*- prezinta dl. Primar*

**14. PROIECT DE HOTARARE** privind desemnarea a doi consilieri locali ce vor face parte din comisia mixta de evaluare a proiectelor depuse in cadrul procesului de bugetare participativă la nivelul municipiului Curtea de Argeș

*- prezinta dl. Primar*

**15. PROIECT DE HOTARARE** pentru completarea H.C.L. nr. 90/2020 privind desemnareareprezentaților consiliului local în consiliile de administrație ale unităților de învățământ preuniversitar de stat

*- prezinta dl. Primar*

**16.** **PROIECT DE HOTARARE** pentru completarea H.C.L. nr. 91/2020 privind desemnarea reprezentaților consiliului local în comisiile pentru evaluarea și asigurarea calității la unitățile de învățământ preuniversitar de stat și particular

*- prezinta dl. Primar*

**17. PROIECT DE HOTARARE** privind modificarea și completarea structurii organizatorice, organigramei și statului de funcții la Spitalul Municipal Curtea de Argeș

*- prezinta dl. Primar*

Se supune la vot ordinea de zi. Este aprobata în unanimitate – 19 voturi “Pentru”.

Se trece la punctul nr. 1: **PROIECT DE HOTARARE** pentru alegerea președintelui de ședință.

Domnul Badescu Razvan il propune pe domnul Dumitrache Stefan.

Nu sunt alte propuneri

Se supune la vot propunerea facuta. Este aprobata cu 17 voturi „Pentru” si 2 voturi „Abtinere” (Marina Ionut Bogdanel, Bucur Ovidiu Dumitru).

Președintele de ședință, intreaba daca doreste cineva sa se inscrie la discutiile ce vor fi la sfarsitul sedintei. Se inscriu urmatorii consilieri: Georgescu Doru, Moisescu Marius Octavian, Marinescu Madalin, Marina Ionut Bogdanel, Petrescu Daniel.

Inainte de a trece la urmatorul punct, domnul Viceprimar ureaza “La multi ani!” domnilor consilieri Marinescu Madalin si Georgescu Doru.

Se trece la punctul nr. 2: **PROIECT DE HOTARARE** pentru conferirea unei Diplome de recunoștință.

Domnul Primar prezinta documentele ce insotesc proiectul.

Presedintele de ședință supune la vot proiectul de hotarare. Este aprobat cu 19 voturi “Pentru”.

Se trece la punctul nr. 3: Aprobarea procesului verbal incheiat in sedinta extraordinara convocata de indata in data de 18.08.2022.

Domnul Georgescu Doru spune ca in sedintele anterioare a cerut sa i se raspunda la intrebarile puse la punctul diverse. Considera ca se porneste in luna septembrie cu unele disfunctionalitati, adica aceasta sedinta incalca regulamentul consiliului local, iar in august nu a fost sedinta ordinara. Spune ca de luna viitoare trebuie intrat in normalitate.

Presedintele de sedinta precizeaza ca nu se incalca regulamentul, deoarece acolo scrie “de regula”, dar s-a retinut aspectul.

Domnul Georgescu Doru intreaba daca era vreo urgenta de s-a convocat acum sedinta.

Domnul Primar confirma. Arata ca poate convoca mai multe sedinte, atat timp cat se respecta termenul.

Doamna Secretar General supune la vot procesul verbal al ședinței extraordinare convocata de indata in data de 18.08.2022. Este aprobat în unanimitate - 19 voturi “Pentru”.

Se trece la punctul nr. 4: **PROIECT DE HOTARARE** privind completarea Anexei la H.C.L. nr. 45/2022 pentru aprobarea Regulamentului de organizare și funcționare a Primăriei Municipiului Curtea de Argeș.

Domnul Primar prezinta documentele ce insotesc proiectul. Precizeaza ca este o completare a regulamentului, s-au maid at niste sarcini in plus.

Domnul Serban Ion considera ca Biroul de urbanism este important, din activitatea functionarilor de acolo rezulta modul cum arata orasul. A avut discutii in comisie si crede ca aceste activitati daca nu au fost trecute in regulament, conform legii si conform fisei postului trebuiau indeplinite in mod corespunzator.

Arata ca din piata si pana la Ivancea nu vrea sa mai vada la vanzare pe trotuare pui, ligheane, ocuparea domeniului public. Joia in piata se vand pui de o zi pe trotuar si nu i se pare normal. Considera ca trebuie luate masuri pentru a nu se mai intampla asa ceva.

Domnul Primar precizeaza ca la acest moment nu mai exista cadru legal pentru a scoate vanzatorii ambulanti de pe trotuare. Cei de la Politie si Jandarmerie spun ca nu este treaba lor pentru ca s-a abrogat ceva din legislatie. Singura posibilitatea este sa fie scosi cu OPC-ul.

Domnul Serban Ion spune ca in fata la THR cineva si-a permis sa puna doua dispozitive pentru a opri parcare ca si cum ar fi proprietar pe DN.

Domnul Primar arata ca trebuie putina rabdare pana se vor termina lucrarile pe bulevard.

Domnul Serban Ion doreste ca cele doua birouri sa rezolve problema imprena cu politia.

Domnul Marinescu Madalin spune ca atunci cand sa da o hotarare, sa fie trimisa spre stiinta si Politiei.

Domnul Primar arata ca au mai fost interventii cu Politia, cu Jandarmii, s-a facut ordine atunci si dupa doua saptamani au venit iar.

Domnul Petrescu Daniel doreste sa se adreseze biroului urbanism si spune ca nu vrea sa mai auda niciodata ca “asa s-a dat si acum douazeci de ani”. Vrea sa stie cu acordul cui, in Piata Ivancea, unul din spatiile comerciale a fost modificat, a fost spart un perete si s-a pus o usa.

Doamna arhitect sef arata ca modificarile interioare pot fi facute fara autorizatie atat timp cat se fac compartimentari usoare, insa nu stie la ce se refera si nu poate raspunde exact.

Domnul Punescu Ion Petre spune ca este vorba de spatiul care a fost folosit inainte ca birou. Cand s-a facut piata exista usa exterioara, insa vechea conducere considerand ca nu are nevoie de usa exterioara a blocat zidul. Acum daca s-a scos la licitatie spatiul si s-a inchiriat, trebuia facuta intrarea din strada.

Domnul Viceprimar intelege ca s-a revenit la proiectul initial.

Domnul Primar arata ca s-a facut o usa ca sa se poata inchiria un spatiu si sa se mai aduca niste bani la buget.

La finalul discutiilor se supune la vot proiectul prezentat. Este aprobat cu 19 voturi “Pentru”.

Se trece la punctul nr. 5: **PROIECT DE HOTARARE** privind trecerea imobilelor care alcătuiesc Ansamblul Feudal Curtea Domnească din domeniul privat al municipiului Curtea de Argeș în domeniul public al acestuia precum și completarea anexei la H.C.L. nr. 71/1999 pentru aprobarea Inventarului bunurilor care alcătuiesc domeniul public al municipiului Curtea de Argeș.

Domnul Primar prezinta documentele ce insotesc proiectul.

Domnul Stefan Dumitrache precizeaza ca dumnealui cunoaste speta bine explicand ca a fost un proces de mai bine de 9 ani, în urma căruia Arhiepiscopia Argeșului și Muscelului a câștigat biserica cu incintă până la acel zid despărțitor cum este expus in hotărâre. Totodata adauga ca, nu se putea efectua trecerea direct în domeniul public datorita prevederilor legale, s-a trecut în domeniul privat și acum se face trecerea din domeniul privat în domeniul public, ca să fie inalienabil.

Domnul Petrescu Daniel intreaba de toaletele ce trebuie instalate acolo.

Domnul Primar ii spune ca nu are legătură cu proiectul de hotărâre, dar poate sa puna acesta intrebare la diverse. Arata ca toaletele au fost achizitionate, ele fiind in prezent depozitate avand in vederere ca acestea trebuiesc legate la reteaua de canalizare, iar aceasta inca nu este finalizata.

Domnul Viceprimar precizeaza ca privitor la intrebare, il poate lamuri doamna arhitect sef la diverse.

Domnul Serban Ion mentioneza ca acum fiind trecut in public va fi mult mai greu, trebuie să se ia un aviz de la culte, dar când s-a dat autorizatia aceea să se facă parcarea lângă gardul Bisericii Domnului si au spart sau au săpat zeci de metri, cine a dat autorizație.

Doamna Secretar General precizeaza ca Ministerul Culturii.

Doamna Arhitect Sef Alexandra Lazarescu precizeaza ca s-a facut solicitare la Directia pentru Cultura și domnul Dănăilă a zis că transmite raspuns, dar nu s-a primit inca.

Domnul viceprimar adauga ca se intra in comisia aceea de 6 luni, fiind monument de importanta nationala.

La finalul discutiilor se supune la vot proiectul prezentat. Este aprobat in unanimitate - 19 voturi “Pentru”.

Se trece la punctul 6: **PROIECT DE HOTARARE** privind aprobarea închirierii Stadionului Municipal Curtea de Argeș.

Domnul Primarvine cu o precizare, proiectul are in vedere numai ziua de duminică dat find faptul ca va fi numai pentru acele competiții oficiale, pentru celelalte zile ale săptămânii se va veni ulterior cu o alta hotarare.

Domnul Serban Ion considera ca nu ar trebui sa existe un contract de inchiriere, avand in vedere ca se refera numai la ziua de duminica.

Domnul Primar mentioneza ca acest contract a fost facut ca urmare a discuției cu Federația pentru a putea omologa și pentru a-și desfășura activitatea FC Argeș tineret și FC Argeș under 17. La Curtea de Argeș vor fi competiții pe tot parcursul anului, duminica, din doua in doua saptamani.

Domnul Marina Ionut Bogdanel înțelege că se va modifica formatul hotărârii de consiliu și se va specifica la un punct- articolul 11-numai pentru duminică.

Domnul Primar explica ca se va completa in contract, la Obiectul contractului se va scrie ca numai in zilele de duminica.

Doamna Secretar General afirma ca se va specifica în modelul de contract anexă la HCL, la Capitolul II punct 2.2, si se va scrie ca bunul închiriat este folosit în exclusivitate pentru destinația aprobată, respectiv activități sportiv-recreative în zilele de duminica.

 Domnul Petrescu Daniel ii adreseaza o intrebare domnului Ghita cu privire la cine l-a sfatuit cand a inaintat un referat de aprobare prin care se solicita inițierea unui proiect de hotărâre pentru închirierea bazinului de înot și a stadionului.

Domnul director precizeaza ca era o solicitare.

 Domnul Mitrofan Cristian explica ca a existat o solicitare in acest sens, iar aceasta se face catre instituția care administrează acea bază, insa acesta institutie nu are dreptul sa inchirieze, doar consiliul local are acesta competenta, putand sa dea o hotarare privind conditiile inchirierii. Considera oportuna inchirierea dat fiind faptul ca reprezinta o rampa de lansare atat pentru activitatile sportive, cat mai ales pentru copiii din Curtea de Arges.

 Domnul Marina Bogdanel intreaba cum se va proceda la aprobarea proiectului, avand in vedere ca din informatiile pe care le detine, această colaborare cu FC Argeș a început deja, deci au jucat un meci aici.

 Domnul Primar mentioneaza ca s-a putut solicita o taxa de inchiriere pentru eveniment, avand caracter temporar, nu permanent.

 Domnul Serban Ion adauga ca in contract ar trebui precizat cine se va ocupa de intretinerea acestuia. Considera ca asa cum a fost facut proiectul de hotărâre, caietul de sarcini, forma contractului nu ar fi fost credibilă inchirierea la 1200 RON, valoare in care sa intre si întreținerea gazonului, in conditiile in care aceste cheltuieli se ridica la 15000 RON pe luna.Totodata o intreaba pe doamna Secretar General daca legal se poate inchiria numai duminica si cine intretine gazonul. I se raspunde ca se poate inchiria si pe ora.

 Domnul Primar mentioneaza ca este deja prevazut in contract. Pentru celelalte activități pe parcursul săptămânii și cu ce mai au și cu bazinul, se va veni cu alt proiect de hotărâre și se va discuta atunci, pentru ca discutia va fi pentru copiii din oraș.

Inainte de a se supune la vot doamna Secretar General precizeaza inca o data ca modificarea ce intervine in contract, la capitolul II, articolul 2.2 „bunului închiriat este folosit în exclusivitate pentru destinația aprobată, respectiv activități sportiv-recreative în zilele de duminică”.

 Se supune la vot aceasta modificare care a fost aprobata în unanimitate, 19 voturi “Pentru”.

La final se supune la vot proiectul cu modificarea aprobata. Este aprobat cu 19 voturi “Pentru”.

Se trece la punctul 7 **PROIECT DE HOTARARE** privind încredințarea administrării unor bunuri aparținând domeniului public al municipiului Curtea de Argeș către Serviciul Public Piețe, Târguri și Oboare Curtea de Argeș (SPPTO).

Domnul Primar prezinta documentele ce insotesc proiectul.

Domnul Dumitrache Stefan precizeaza ca pe vremea când lucra la muzeu a venit un control al ANAF-ului și le-a fost adus la cunostiinta faptul ca dacă nu au un astfel de contract de administrare, trebuie să opreasca activitatea. De asemenea mentioneaza ca domnul Mitrofan a făcut imediat un astfel de contract de administrare, a fost trecut în consiliul local pentru că ANAF are această pretenție, să existe un contract de administrare între instituție si sectorul cultură , iar acum Serviciul, piețe, târguri și oboare. Este obligatoriu altfel nu poate funcționa.

Domnul Georgescu Doru mentioneza ca se stia de acesta obligativitate pentru intrarea in normalitate, mai are o recomandare si pentru târgul săptămânal, să se intre și acolo în legalitate.

Domnul Primar precizeaza ca imediat ce iese cadastrul se va intra si cu el.

Domnul Marina Ionut Bogdanel precizeaza ca in anexa la acest contract de administrare, la punctul 1, este hala care va fi dată in administrare.

 Domnul Viceprimar arata ca este dat în administrare, acum intervine un contract la nivel de conducator, se responsabilizează.

 Domnul Marina Ionut Bogdanel sustine că acolo în hala mare sunt cazate niste persoane în condiții improprii, pentru că acel spatiu nu are ca destinație spațiu locativ. Considera ca ar trebui sa se gaseasca o solutie, avand in vedere ca acel contract urmeaza sa expire. Precizeaza totodata ca are si o propunere, căminul care este în administrarea Direcției de asistență sociale.

 Domnul Primar explica ca la acel cămin nu mai e nicio cameră liberă. Tinand cont de economia ce trebuie facuta cu privire la consumurile pe energie, domnul director Călinescu a solicitat acolo 4 camere, pentru a nu mai țină căminul pentru câțiva copii. Vor fi mutati copiii de la liceu și după aceea se va face o inventariere totală. A inteles ca se doreste eliminarea din cladire a celor de la APIA.

 Domnul Viceprimar precizeaza ca se va construi un bloc de locuinte sociale, iar licitația este în faza de evaluare. Cunoaste situatia acelor oameni, crede că ei vor fi prioritari pentru primărie în schimbarea cladirii de locuit imediat ce se vor identifica spații de locuit, pentru că nu este normal să stea în acea clădire, s-a facut o greseala in trecut cu privire la acest lucru.

 Domnul Primar considera ca in prezent are solutia numai pentru o persoana.

Domnul Petrescu Daniel il intreaba pe domnul Paunescu cum incaseaza banii in zilele de marti.

Presedintele de sedinta arata ca intrebarea nu are legatura cu contractul de administrare.

Domnul Moisescu Marius Octavian precizeaza ca mai sunt 15 locuri libere și la căminul de la Liceul Tehnologic Constantin Dobrescu.

Domnul Primar intelege ca s-a venit cu o propunere si o solutie si anume ca persoanele evacuate de la piață, să fie duse la liceu.

Domnul Moisescu Marius Octavian arata ca se referea la copii

La finalul discutiilor se supune la vot proiectul de hotarare. Este aprobat cu 19 voturi “Pentru”.

Se trece la punctul nr. **8. PROIECT DE HOTARARE** privind modificarea Anexei la Hotărârea Consiliului Local nr. 72/2018 pentru aprobarea Metodologiei de evaluare a activelor fixe corporale înregistrate/neînregistrate în domeniul public al municipiului Curtea de Argeș.

Domnul Primar prezinta documentele ce insotesc proiectul. Arata ca se va folosi grila notarilor, ce va fi necesara si la impozitare.

Se supune la vot proiectul de hotarare. Este aprobat cu 19 voturi “Pentru”.

Se trece la punctul nr. **9.** **PROIECT DE HOTARARE** privind introducerea în domeniul privat al municipiului Curtea de Argeș a unor bunuri imobile, completarea anexei la Hotărârea Consiliului Local nr. 52/2013 pentru aprobarea Inventarului bunurilor imobile ce aparțin domeniului privat al municipiului Curtea de Argeș și abrogarea Hotărârii Consiliului Local nr. 70/2021

Domnul Primar prezinta documentele ce insotesc proiectul.

Domnul Marina Ionut Bogdanel pune in vedere faptul ca se face referire la abrogarea Hotărârii Consiliului Local nr. 70/2021, insa aceasta nu este in dosar.

Domnul Primar precizeaza ca se afla pe site-ul institutiei.

Domnul Mitrofan Cristian propune ca pe viitor, in cazuri asemanatoare, sa se puna la dispozitie link-ul de accesare pentru vizualizarea cu usurinta a acesteia.

Domnul Petrescu Daniel intreaba, tinand cont ca in 2021 s-a marit suprafata, prin ce dispozitie s-au încasat banii.

Domnul Primar explica ca ajustarea pretului se va face dupa aprobarea acestui proiect de hotarare.

Domnul Viceprimar arata ca terenul trebuie intabulat.

La finalul discutiilor, se supune la vot proiectul de hotarare. Este aprobat cu 19 voturi “Pentru”.

Se trece la punctul nr. **10: PROIECT DE HOTARARE** privind aprobarea Planului Urbanistic Zonal şi a Regulamentului local de urbanism aferent pentru schimbare destinatie si reglementari urbanistice in vederea realizarii investitiei ”AMENAJARE PĂSTRĂVĂRIE”, situată în Pct. “Valea Danului”, Municipiul Curtea de Arges, Judetul Arges.

Domnul Primar prezinta documentele ce insotesc proiectul.

Domnul Viceprimar precizeaza ca din discuțiile purtate cu doamna arhitect șef, aceasta situație se datoreaza PUG-ului și este absolut necesar să se procedeze așa și considera ca nu interesează pe nimeni să blocheze o investiție în Curtea de Argeș.

Domnul Petrescu Daniel o intreaba pe doamna arhitect șef de ce din 2017, de cand au depus documentatia sa faca pastravarie si pana acum acesta situatie nu s-a putut rezolva. De ce se face acum.

Doamna arhitect șef explica ca toate documentele au fost valabile pana în 6 iunie 2022, toate avizele au fost obtinute, acea documentație a fost baza până în momentul în care a fost depusa la primărie pentru a obține acest PUZ, acesta fiind termenul de aprobare.

Domnul Petrescu Daniel afirma ca UAT-ul trebuia sa se se invecineze cu Pastravaria Gugu, de ce nu este expusa in schita ca vecinatate aceasta pastravarie.

Doamna arhitect șef ii explica ca este in discutie terenul concesionat Parohiei. Primaria nu face cadastre, nu pune denumiri pe plan.

Domnul Serban Ion precizeaza ca in aceeași zonă sunt foarte multe construcții, iar terenul este extravilan.

Doamna arhitect șef precizeaza ca este in intravilan.

Domnul Serban Ion spune ca doamna arhitect sef nu ar trebui sa se enerveze cand este intrebata cu privire la autorizatii, ci sa mearga sa verifice.

La finalul discutiilor se supune la vot proiectul de hotarare. Este aprobat cu 15 voturi “Pentru” si 4 voturi “Abtinere” (domnii Petrescu Daniel, Serban Ion, Marina Ionut Bogdanel, Tita Nicolae Catalin).

Se trece la punctul nr. **11: PROIECT DE HOTARARE** pentru aprobarea indicatorilor tehnico-economici ai investiției „Construire creșă pentru 4 grupe de copii, în municipiul Curtea de Argeș, județul Argeș”.

Domnul Primar face o scurtă expunere cu privire la ambele proiectele. Precizeaza ca la finalizarea obiectivelor prin PNDL, trebuie făcute aceste actualizari, apoi aceste documente se transmit la Ministerul Dezvoltării. S-a finalizat partea de constructie si mai este partea de mobilier.

Domnul Marinescu Madalin intelege ca au intervenit modificari la parametrii tehnico-economici aprobati in SF.

Domnul Greavu, sef. Birou investitii, arata ca acesti indicatori se aproba dupa fiecare etapa atunci cand apar modificari. Din pacate au fost modificari pe partea de ajustari, conform ordonantei.

Domnul Marina Ionut Bogdanel doreste sa stie care a fost termenul inițial de finalizare a acestor lucrări asumat prin contract.

 Domnul Greavu ii explica ca termenul asumat a fost de 24 de luni, pana in aprilie 2023, la care insa au intervenit acte aditionale, sistari de lucrari, intreruperi datorate temperaturilor, vremii si perioadei de iarna.

Domnul Petrescu Daniel intreaba cand se va face receptia lucrarilor.

Domnul Primar precizeaza ca ministerul va decide cand se face receptia.

La finalul discutiilor se supune la vot proiectul de hotărâre. Acesta a fost aprobat în unanimitate-19 voturi “Pentru”.

Se trece la punctul nr. **12: PROIECT DE HOTARARE** privind aprobarea indicatorilor tehnico-economici ai investiției „Construire grădinița cu program prelungit pentru cinci săli de grupă, în Municipiul Curtea de Argeș, jud. Argeș”

Se supune la vot proiectul de hotărâre. A fost adoptat în unanimitate - 19 voturi “Pentru”.

Se trece la punctul nr. **13: PROIECT DE HOTARARE** pentru desemnarea reprezentanților consiliului local în vederea constituirii comisiilor de evaluare a probei de interviu la concursul pentru ocuparea funcțiilor de director și director adjunct din cadrul unităților de învățământ preuniversitar de stat, sesiunea iunie-octombrie 2022.

Domnul Primar precizeaza ca s-au solicitat de la inspectorat 2 reprezentanti.

Domnul Viceprimar apreciaza ca in aceasta comisie trebuie sa fie cineva care știe ce este acela un PDI și in consecinta îi va propune pe cei care au lucrat cu așa ceva si au mai fost. Ii propune pe doamna Radutu Babet Ana si pe domnul Lica Emanoil Gheorghe.

Domnul Tita Nicolae Catalin il propune pe domnul Petrescu Daniel.

Domnul Viceprimar le face cunoscut faptul că se va vota prin vot secret, sunt 3 nume pe buletinul de vot, trebuie sa rămână doua, altfel votul este nul. Se va taia cu o linie numai unul dintre cele trei nume.

Comisia de validare formata din domnii Badescu Razvan, Mitrofan Cristian si Bucur Ovidiu Dumitru au numarat voturile, rezultatul fiind urmatorul: Radutu Babet Ana - 15 voturi, Lica Emanoil Gheorghe - 11 voturi, Petrescu Daniel - 10 voturi.

Domnul Viceprimar anunta ca proiectul de hotarare s-a aprobat si au fost desemnati in comisiile de evaluare a probei de interviu la concursul pentru ocuparea funcțiilor de director și director adjunct din cadrul unităților de învățământ preuniversitar de stat, sesiunea iunie-octombrie 2022, doamna Radutu Babeț Ana și domnul Lică Emanoil Gheorghe.

Domnul Deaconu Marius nu a votat la acest punct, deoarece a participat la sedinta on-line.

Se trece la punctul nr. **14. PROIECT DE HOTARARE** privind desemnarea a doi consilieri locali ce vor face parte din comisia mixta de evaluare a proiectelor depuse in cadrul procesului de bugetare participativă la nivelul municipiului Curtea de Argeș

Se fac propuneri.

Domnul Serban Ion il propune pe domnul Petrescu Daniel.

Domnul Viceprimar il propune pe domnul Moisescu Marius Octavian. Acesta nu accepta.

Domnul Moisescu Marius Octavian il propune pe domnul Marinescu Madalin.

Doamnele Radutu Babet Ana si Stancu Loredana il propun pe domnul Marina Ionut Bogdanel.

Domnul Viceprimar face cunoscut faptul că se va vota prin vot secret Dupa finalizarea procedurii de vot, comisia de validare a numarat voturile, rezultatul fiind urmatorul: Petrescu Daniel 13 voturi, Marinescu Madalin 10 voturi, Marina Ionut Bogdanel 13 voturi.

Presedintele de sedinta precizeaza ca proiectul de hotararea s-a aprobat si au fost desemnati in comisie domnii Petrescu Daniel si Marina Ionut Bogdanel.

Domnul Deaconu Marius nu a votat la acest punct, deoarece a participat la sedinta on-line.

Domnul Tita Nicolae Catalin l-a anuntat pe presedintele de sedinta ca nu va mai sta la sedinta si a parasit sala incepand cu punctul 15.

Se trece la punctul **15. PROIECT DE HOTARARE** pentru completarea H.C.L. nr. 90/2020 privind desemnarea reprezentaților consiliului local în consiliile de administrație ale unităților de învățământ preuniversitar de stat.

Domnul Viceprimar face o scurtă expunere cu privire la ambele proiectele.

Domnul Moisescu Marius Octavian spune ca si la Scoala Postliceala Henri Coanda trebuie desemnați reprezentanți in consiliul de administrație.

Domnul Viceprimar precizeaza ca se va verifica.

Se supune la vot proiectul de hotărâre. A fost adoptat în unanimitate - 18 voturi “Pentru”.

Se trece la punctul **16.** **PROIECT DE HOTARARE** pentru completarea H.C.L. nr. 91/2020 privind desemnarea reprezentaților consiliului local în comisiile pentru evaluarea și asigurarea calității la unitățile de învățământ preuniversitar de stat și particular

Domnul Marina Ionut Bogdanel spune ca dumnealui este in comisia de la Liceul Auto, insa nu a mai fost convocat.

Domnul Primar arata ca problema tine de directorii de scoli.

Se supune la vot proiectul de hotărâre prezentat . Este aprobat în unanimitate -18 voturi “Pentru”.

Se trece la punctul **17. PROIECT DE HOTARARE** privind modificarea și completarea structurii organizatorice, organigramei și statului de funcții la Spitalul Municipal Curtea de Argeș**.**

Domnul Primar prezinta documentele ce insotesc proiectul si spune ca intelesese ca s-a cerut o copie de pe Hotărârea Consiliului de administratie.

Presedintele de sedinta supune la vot proiectul de hotărâre prezentat. A fost aprobat în unanimitate -18 voturi “Pentru”.

Se declara sedinta inchisa.

Diverse

Domnul Doru Georgescu precizeaza, referitor la sesizare Asociatiei de Proprietari Confectii, ca nu s-a gasit rezolvare.

Domnul Primar îi comunica sa facă adresa scrisa pentru a i se putea răspunde. Dacă se dorește un răspuns acum privitor la cele sesizate de Asociatia de Proprietari de la Confecții, precizeza ca situatia se va rezolva, aproximativ peste doua saptamani se inchide licitatia pentru tronsoanele de la Confectii pana la sensul giratoriu.

 Domnul Georgescu susține că toate sesizările făcute de cetateni sunt expuse în scris în ședințele comisiilor din care face parte. Aduce în discuție comerțul ambulant și solicita Serviciului Juridic sa răspundă cu privire la acest aspect.

Domnul Primar explica ca procedura de eliminare a comerțului ambulant presupune înregistrarea unei sesizări la OPC, iar ulterior impreuna cu politia și jandarmii se poate reglementa acest fapt. Prin urmare nu este de competenta Serviciului Juridic.

Domnul Georgescu Doru întreabă ce se poate face cu privire la podul peste pârâul Valea Iașului, având în vedere ca exista persoane care doresc sa vadă acest pod.

Domnul Primar explica ca un proiect se poate realiza cu studiu aprobat și bugetat etc, în acest caz nu se poate face o improvizație având în vedere ce efecte poate produce acest lucru. Tinand cont de costul ridicat al unei astfel de lucrări, în jur de 7 miliarde, nu se poate realiza din bugetul local și necesita finanțare.

Domnul Georgescu Doru amintește de problemele legate de adăpostul pentru câini, dorește sa știe în ce stadiu se afla clădirile, dacă au cadastru, dacă sunt în domeniul primariei.

Doamna Adriana Conway specifica ca sunt cadastrale și sunt inventariate în domeniu.

Domnul Georgescu Doru menționează ca problema serviciului de ecarisaj depaseste nivelul consiliului local pentru ca este o problema judeteana. Trebuie facuta sesizare catre Prefectura pentru ca legea nu se respecta, sunt primarii in zona care nu detin serviciu de ecarisaj, iar municipiul Curtea de Arges trebuie sa sustina toata aceasta zona. Sunt adusi caini din alte localitati si abandonati in municipiu.

Domnul Moisescu Marius Octavian solicita informații cu privire la sistemele de supraveghere video în școli.

Domnul Primar răspunde prin faptul ca mai întâi trebuie văzut cum se va reglementa cu consumul de energie. Considera ca o scoala poate sta mai stea fara camere video, insa prioritatea este ca elevii sa aiba caldura si lumina.

Domnul Moisescu Marius Octavian arata ca a făcut adresa la Prefectura cu privire la redeschiderea biroului de pasapoarte.

Domnul Marinescu Mădălin solicita informații referitoare la stadiul negocierii de la târgul săptămânal.

Domnul Primar menționează ca trebuie întrebata Comisia.

Domnul Șerban Ion explica ca nu a semnat procesul verbal de negociere pe motivul ca persoana care a venit sa negocieze cu dumnealor nu era in drept. Proprietarul prezinta o afecțiune care nu ii permite sa negocieze si trebuie desemnat un curator special de catre judecator. De asemenea precizeaza ca acest proprietar are mostenitori ce pot ataca actul de vânzare cumpărare în cazul unui eventual litigiu.

Domnul Marinescu Madalin întreabă dacă institutia a întrat în posesia rezultatului cu privire la recensământul persoanelor și a locuințelor. Totodata mai solicita informații referitoare la terenul mic de fotbal.

Domnul Primar precizează ca nu a fost încă informat cu privire la rezultatul recensamantului.

Cu privire la terenul mic, Doamna Conway Adriana precizează ca s-a dat impreuna cu baza la SPGC.

Domnul Marinescu Mădălin întreabă când va fi gata parcarea dintre blocul C4 și Piața Posada

Domnul Ghiță Ioan raspunde ca se va face când întra în posesia planurilor, schițelor, măsurătorilor de la primarie.

Domnul Marina Ionut Bogdanel întreabă dacă vor continua lucrările la stadion asa cum au fost aprobate în Consiliul Local la începutul anului, având în vedere ca s-a dat spre închiriere terenul.

 Domnul Primar menționează ca vor continua, s-a depus documentatia pentru gaze.

Domnul Marina Ionut Bogdanel spune ca a depus un proiect de hotarare ce a fost respins de Servicul juridic si il intreaba pe domnul Primar daca poate sa si-l asume dumnealui.

Domnul Prmar arata ca nu stie despre ce este vorba, dar poate sa vina la dumenalui la birou si vor discuta.

 **Presedinte de sedinta Secretar general al municipiului**

 STEFAN DUMITRACHE ISABEL JANINA ZARIOIU

*Curtea de Arges – 14.09.2022*